PRIENŲ R. IŠLAUŽO PAGRINDINĖS MOKYKLOS

METŲ VEIKLOS ATASKAITA

VADOVO PRANEŠIMAS

Prienų rajono Išlaužo pagrindinė mokykla – bendrojo ugdymo mokykla, vykdanti ikimokyklinio, priešmokyklinio, pradinio ir pagrindinio ugdymo bei individualizuotas programas. 2023-09-01 duomenimis, mokykloje ugdomi 54 1–4 klasių, 77 5–10 klasių mokiniai, 11 priešmokyklinio ugdymo ir 40 ikimokyklinio ugdymo vaikų (iš viso – 182). Ugdymosi procesui ir mokyklos veikloms vadovauja bei mokiniams palankią ugdymosi aplinką užtikrina direktorė (1 et.) ir pavaduotoja ugdymui (0,75 et.). Mokinius ugdo 20 1–10 klasių ir 5 ikimokyklinio bei priešmokyklinio ugdymo mokytojų. Mokiniams pagalbą teikia socialinė pedagogė (1 et.), psichologė (0,5 et.), spec. pedagogė / logopedė (1 et.) ir bibliotekininkė (1 et.). Iš 182 mokykloje besimokančiųjų 20 mokinių turi nedidelių (2), vidutinių (10) ir didelių (8) specialiųjų ugdymosi poreikių (toliau – SUP). 37 vaikai iš 1–4 klasių, ikimokyklinio ir priešmokyklinio ugdymo grupių lanko logopedės pratybas. Ugdomas 1 mokinys, atvykęs iš Ukrainos (8 klasėje), 2 mokiniai, grįžę iš užsienio (2 ir 5 klasėse). Šiems mokiniams skirtos papildomos individualios konsultacijos mokymosi neatitikimams įveikti. Priešmokyklinio ugdymo grupėje ir 2, 4, 5, 6, 7, 8 klasėse su SUP mokiniais individualiai dirba mokytojų padėjėjos (3 et.). Mokyklos aplinkos tvarkymą koordinuoja ir viešuosius pirkimus organizuoja pavaduotoja ūkio reikalams (1 et.). Taip pat dirba vyr. finansininkė, raštinės administratorė, kompiuterininkė, duomenų įvesties operatorė, pailgintos grupės auklėtoja (iš viso 5 et.) bei ūkiniai darbuotojai (12,25 et.). 1–10 klasių mokiniams sudaryta galimybė dalyvauti neformaliojo švietimo užsiėmimuose (veikia 13 neformaliojo švietimo užsiėmimų), projekto „Jaunimas gali“, šaulių ir skautų organizacijų veiklose. 25 mokiniai po pamokų lanko mokykloje veikiantį Šeimos dienos centrą ir 34 pradinukai – pailgintą dienos grupę. 64 mokiniai pavežami į mokyklą ir iš jos mokykliniu autobusu. Nemokamai maitinamas 51 mokinys.

STRATEGINIŲ VEIKLOS TIKSLŲ ĮGYVENDINIMAS

Išlaužo pagrindinės mokyklos 2022–2024 m. strateginis tikslas – Mums svarbių vertybių pagrindu siekti mokinio asmenybės brandos, telkiant bendruomenę aktualiems ugdymo pokyčiams įgyvendinti. Tikslo įgyvendinimui numatyti 3 uždaviniai. Svarbiausi įgyvendinimo žingsniai 2023 metais šiam tikslui įgyvendinti pagal nusimatytus uždavinius: 1. Telkti mokyklos bendruomenę sėkmingam UTA įgyvendinimui: 1.1.Pagilintos savarankiško ir individualaus darbo strategijos, atsižvelgiant į atnaujinto ugdymo turinio (toliau – AUT) prioritetus: ilgalaikiai 1, 3, 5, 7, 9 klasių, priešmokyklinio ugdymo mokytojų planai patobulinti atsižvelgiant į AUT rekomendacijas; išsiaiškintos mokinių bendrųjų ir dalykinių kompetencijų ugdymo bei savivaldaus ugdymosi galimybės. Jos aptartos praktiniuose metodinių grupių mokytojų pasitarimuose. 1.2. Nuo 2023 m. rugsėjo 1 d. pagal atnaujintas ugdymo programas ugdomi 1, 3, 5, 7, 9 klasių mokiniai. Mokyklos Ugdymo planas 2023–2024 m. m. papildytas naujomis ugdymo programomis: „Gyvenimo įgūdžių“ ir prancūzų kalbos. Pagal „Gyvenimo įgūdžių“ programą ugdomi 5, 7, 9 klasių mokiniai, 1–4 klasėse šis dalykas integruotas į kitus mokomuosius dalykus. 6 klasės mokiniai galėjo pasirinkti II-ą užsienio kalbą: prancūzų arba rusų. 8 klasės mokiniams skirtas modulis (STEAM), kurio metu matematikos, biologijos ir chemijos mokytojai integruotai ugdo aštuntokus gamtamokslinių dalykų. 1.3. 2023 m. mokykla įsigijo naujų, sukurtų pagal AUT rekomendacijas, vadovėlių: lietuvių k. (5,7,9 kl.), matematikos (5 kl.), istorijos (5 kl.), prancūzų (6 kl.), rusų (7 kl.), geografijos (7 kl.), visų dalykų vadovėlių seriją „Maži milžinai“ (1 kl.), priešm. ugd. EMIS seriją. Iš viso įsigyti iš mokyklos kvalifikacijos lėšų 89 vienetai vadovėlių už 1261,01 Eur, iš Nacionalinės švietimo agentūros (toliau – NŠA) projekto lėšų – 329 vienetai vadovėlių už 5035, 35 Eur. 1.4. 2023 m. birželio–lapkričio mėn., diskutuojant mokyklos metodinėse grupėse, parengtas ir patvirtintas naujas Mokinių, kurie mokosi pagal bendrojo ugdymo programas, mokymosi pasiekimų vertinimo ir rezultatų panaudojimo tvarkos aprašas. 2. Plėtoti mokinių savivaldų mokymą(si) mokinių pažangai pasiekti: 2.1. Planuojant 2022–2023 m. m. ir 2023–2024 m. m. Ugdymo ir Veiklos planus Mokytojų taryboje, Metodinėje taryboje ir Metodinėse grupėse susitarta dėl vieningų tikslų savivaldžio mokymosi strategijų bei UTA aspektų dermės: refleksijų, individualių konsultacijų tėvams, profesinio dialogo, kvalifikacijos tobulinimo, mokinių mokymosi ir rezultatų analizės veiklų. 2.2. Mokyklos vadovės ir patys mokytojai stebėjo vieni kitų pamokas savivaldžio mokymosi aspektu. Stebėtų pamokų analizės išvados pristatytos Mokytojų taryboje (birželis): stebėtos 36 pamokos (12 gamtamokslinio ugdymo pamokų ir 24 savivaldaus mokymosi aspektu). Išvados: mokiniai žino būdus, kuriais galima patirti individualią sėkmę, aiškūs vertinimo kriterijai leidžia mokiniams patirti sėkmę. Kartu su mokiniais formuluojamas pamokos uždavinys (77 proc. pamokų). 36 proc. pamokų mokiniai pasirenka skirtingo sudėtingumo užduotis ir būdus joms atlikti. 2.3. 2023 m. kartu su kitais rajono pedagogais abi mokyklos vadovės ir 2 mokytojos dalyvavo mobilumuose Vokietijoje, Prancūzijoje iš Prienų r. savivaldybės švietimo ir sporto skyriaus specialistų komandos laimėto „Erasmus+“ KA1 projekto lėšų ir gilinosi į mokymo(si) ir įsivertinimo strategijas, įtraukiančias įvairių poreikių mokinius. Mokykloje buvo suburta komanda, įtraukiant kitus pedagogus, ir įgyvendinamos veiklos, siekiant telkti pedagoginius darbuotojus mokymo(si) strategijų taikymui, kuriančių sąlygas mokinių įsitraukimui ir augimui. Mokytojai aktyviai dalyvavo mokyklos kvalifikacijos tobulinimo programoje „Mokyklos kaitos galimybės rengiantis įtraukiojo ugdymo įgyvendinimui“, taikė įvairias mokymo(si) strategijas savo dalyko pamokose, stiprino mokinių pažangos stebėsenos ir mokymo pagalbos teikimo būdus. Pokytis atsispindi 2.4 dalyje. 2.4. 2023 m. balandžio–birželio mėn. 4, 8, 10 klasių mokiniai, sistemingai ugdęsi dalykų ir bendrąsias kompetencijas, pasimatavo savo asmeninius pasiekimus Nacionalinių mokinių pasiekimų patikrinimų (toliau – NMPP) ir Pagrindinio ugdymo pasiekimų patikrinimo (toliau PUPP) metu. Tai rodo mokinių pasiekimų ataskaitos, jų analizė mokytojų tarybos posėdžių protokoluose, NMPP duomenys: 2.4.1. 4 klasės testų rezultatai pagal kognityvinius gebėjimus: matematikos aukščiausi (75,5 proc.) pasiekti žinių ir supratimo, žemiausi (51,9 proc.) – aukštesnieji mąstymo gebėjimai; visi 11 mokinių, laikiusių matematikos testą, pasiekė pagrindinį lygį. 4 klasės lietuvių kalbos (skaitymo) aukščiausi (75,8 proc.) informacijos radimo ir vertinimo (67 proc.), žemesni (52,5 proc.) – interpretavimo gebėjimai; iš 11 lietuvių kalbos (skaitymo) patikrinimą 9 mokiniai įvertinti pagrindiniu pasiekimų lygiu. 2.4.2. 8 klasės lietuvių kalbos aukščiausi (86,9 proc.) pasiekti žinių ir supratimo, interpretavimo (82,5 proc.), žemesni (67,7 proc.) – tiesioginių išvadų darymas. Iš 11 laikiusių – 3 mokiniai pasiekė aukštesnįjį pasiekimų lygį; 8 klasės matematikos aukščiausi ( 64 proc.) pasiekti žinių ir supratimo, žemiausi (26 proc.) – aukštesnieji mąstymo gebėjimai; iš 11 laikiusių patikrinimą 4 pasiekė pagrindinį pasiekimų lygį. 2.4.3. 2023 m. PUPP rezultatai (mokyklą baigė 13 dešimtokų): 2.4.3.1. matematikos rezultato vidurkis – 41,4 proc. (2021–2022 m. m. – 31,7) proc., sėkmingiausiai mokiniai atliko uždavinius, susijusius su statistika ir tikimybių teorija – 69,2 proc. bei geometrija – 46.2 proc.; 2.4.3.2. lietuvių kalbos rezultato vidurkis – 61,5 proc. (2021–2022 – m. m. 57,1 proc.), Sėkmingiausiai atliktos sritys – kalbos pažinimas ir vartojimas (66,3 proc.), teksto suvokimas (67,3 proc.) bei kalbėjimas ( 80 proc.). 2.5. Pridėtinė mokyklos mokinių (5–10 kl.) ugdymo vertė 2023-06-28 duomenimis (Metiniai mokinių pasiekimai, pasibaigus 2022–2023 m. m.): – aukštesnįjį pasiekimų lygmenį pasiekė 7,89 proc. mokinių; – pagrindinį pasiekimų lygmenį pasiekė 47,3 proc. mokinių; – patenkinamą pasiekimų lygmenį pasiekė 39,4 proc. mokinių; – nepatenkinamą pasiekimų lygmenį pasiekė 3,9 proc. mokinių. 2.6. Bendrasis 5–10 klasių mokinių metinių pasiekimų pažymių vidurkis lyginant su ankstesniais mokslo metais padidėjo iki 7,97 (2022 m. – 7,94). 3.Kartu su mokyklos bendruomene kurti mokymui(si) palankią aplinką: 3.1. 2023 m. analizuota mokinių, dirbančių pagal specialiąsias ugdymo(si) programas (toliau SUP), mokymosi aplinka (gegužė), atliktas mokyklos psichologės tyrimas, taikant interviu metodą su mokytojų padėjėjomis. Išanalizavus surinktus duomenis, buvo sukurtos rekomendacijos bei patarimai mokytojams ir mokytojų padėjėjoms, kaip skatinti SUP mokinius visais veiklos etapais. 3.2. Teikta sisteminė pagalba turintiems mokymosi sunkumų mokiniams: visi pradinio ugdymo ir 5–10 klasių dalykų mokytojai teikė reguliarią pagalbą konsultacijų metu numatytu laiku. Mokyklos psichologė vedė 115 individualių, 14 grupinių konsultacijų mokiniams, turintiems emocijų, mokymosi ir elgesio problemų, priešmokyklinio ugdymo grupėje organizavo 10 atsipalaidavimo pratimų ciklą (pedagogų veiklos įsivertinimo anketos už 2022–2023 m. m.). 3.3. Veiklos įsivertinimo grupės narių atliktas tyrimas (sausis–kovas) „Įtraukusis ugdymas: mokytojų padėjėjų indėlis“ atskleidė, jog pedagogams būtina mokytis darbo su SUP mokiniais inovatyvios metodikos ir darbo būdų, dar glaudžiau bendradarbiauti mokytojams, mokytojų padėjėjoms, pagalbos specialistams bei tėvams. 2022–2023 m. m. veiklos įsivertinimo ataskaitos duomenys (birželis): tik 50 proc. mokytojų teigia, jog jiems „pavyksta padėti silpniau besimokantiems mokiniams“. Todėl mokyklai lieka aktuali mažiau individualių galimybių turinčių vaikų įtrauktis. 3.4. Buvo tobulinamos palankios mokymosi aplinkos: sudarytos sąlygos judėjimo negalią turinčiam mokiniui ugdytis mokykloje sėdint vežimėlyje (specialūs laiptų priedai), su Prienų rajono savivaldybės administracija aptartas lėšų poreikis keltuvui į II-ą aukštą, tualeto pritaikymui neįgaliesiems. Veiklos įsivertinimo grupės kabinetų peržiūros duomenys parodė, kad beveik visų dalykų kabinetai teikia mokiniams informaciją (teigia 95 proc. mokinių), kabinetuose gausu informatyvios medžiagos, ypač – lietuvių ir anglų k., socialinio, specialiojo pedagogo, matematikos, biologijos, rusų k., muzikos, PUG ir pradinių klasių kabinetuose; PUG ir 1–10 klasėse yra klasės taisyklės / susitarimai; labai jauki ir įdomi aplinka mokiniams – biblioteka; antro aukšto koridoriuje įrengta estetiška poilsio erdvė, kurią su mokyklos mokiniais įrengė VDU studentai. 3.5. Mokinių anketinės apklausos duomenimis (2023 m., sausis) „mūsų mokykla yra jauki“, „mane mokytojai įtraukia į klasės ar bendrų mokyklos erdvių rengimą, puošimą“ – teigia 89 proc. atsakiusių mokinių, „mūsų darbai demonstruojami bendrose mokyklos erdvėse“ – teigia 88 proc. mokinių, „man patinka mokyklos lauko aplinka“ – teigia 91 proc. mokinių, „jaučiuosi savo mokyklos kūrėju ir šeimininku“ – teigia 70 proc. mokinių.

_______________________